Pääministeri Löfven: Nyt tarvitaan kovia otteita.

Ruotsin pääministeri Stefan Löfven kutsuu maan poliisijohdon pikakokoukseen viimeaikaisten ampumistapausten vuoksi, kertoo ruotsalainen Aftonbladet-lehti. Hallituksen ja poliisijohdon tapaaminen järjestetään mahdollisimman pian.

Sosiaalidemokraatteja edustava Löfven sanoo, että hän haluaa kuulla poliisijohdolta, mitä hallitus voisi vielä tehdä. Jo eilen hän totesi, että jengit nujerretaan.